גיא זו-ארץ

גיא זו-ארץ (נולד ב-21 במרץ 1973) הוא מנחה טלוויזיה, שחקן וזמר ישראלי. זו-ארץ נולד וגדל בשכונת קריית שלום בתל אביב, למשפחה יהודית-ספרדית דוברת-לאדינו ממוצא טריפוליטאי, טורקי ויווני. אחיו הוא רועי זו-ארץ, פסנתרן ונגן קלידים בלהקת "היהודים". את שירותו בצה"ל עשה זו-ארץ בלהקת חיל האוויר. לאחר שחרורו מצה"ל החל ללמוד משחק אצל הלל נאמן, ומשחק מול מצלמה אצל רות דייכס, וגם למד פיתוח קול. בשנת 1997 החל זו-ארץ להשתתף באופרת הסבון של ערוץ 2 "רמת אביב גימל" בתפקיד נמרוד פורת. בשנת 1999 השתתף בתוכנית "חבורת בולדוזר". בשנת 2002 שיחק בסדרת הדרמה ב"קצב הקצב". באותה שנה שיחק גם בסדרה "טיפול נמרץ" ששודרה בערוץ 2 גילם את רובי כהן. בשנת 2003 יצא לאקרנים הסרט "ואלס פסיפלורה" בהשתתפותו. ב-2004 התארח בעונה השנייה של הסדרה הקומית ששודרה בערוץ הילדים ״הפיג'מות״ גילם את אדם בן זוגה של אלונה (אלונה טל). בשנים 2004–2005 השתתף בטלנובלה "השיר שלנו", שם גילם את גבעון כספי. בשנת 2005 שיחק בתפקיד משנה בסרט "מינכן" של סטיבן ספילברג. בשנת 2008 גילם את רונן בסרט "אנטארקטיקה". בשנת 2009 השתתף בטלנובלה "חשופים" ששודרה ב-HOT, שם גילם את בן הזוג של מארינה מקסימיליאן בלומין. בשנת 2012 החל לגלם את ארי, אביו של יונתן תובל שפיר ומנהל המחנה גאליס בסדרת הנעורים "גאליס", ספין אוף של הסדרה "החולמים", המשודרת ב"הוט". ב-2015 השתתף בעונה השלישית של תוכנית הדוקו-ריאליטי "גולסטאר" בהוט 3. בשנת 2018 שיחק בסרט "עד הקצה - ג'סטה 2" בבימויו של קובי מחט. כמו כן, השתתף בסרט "שבעה ימים באנטבה". ב-2018 יצר את הסרט "בר מצווה מאוחרת", בו סיפר זו-ארץ כי סבו נפטר שעתיים לפני בר המצווה שלו, ולכן לא יצא לו לחגוג את בר המצווה שלו עד גיל מאוחר. בשנים 2020–2021 השתתף בסדרה "PPS", בתפקיד יואב גוטמן. ב-2023 התארח עם אחיו רועי בעונה הרביעית של הסדרה הקומית שמשודרת בכאן 11 ״קופה ראשית״, שיחק בתפקיד עצמו. בשנת 1998 לקח חלק במופע "פעמוני היובל" לציון חמישים שנה למדינת ישראל. זו-ארץ השתתף במספר הצגות, רובן בתיאטרון הבימה, בהן "בוסתן ספרדי", "גן ריקי", "יומנה של אנה פרנק", "פרפרים הם חופשיים", "לא בגלל הזכרונות", "תל אביב הקטנה", "מראה מעל הגשר", "ללכת עד הסוף", ומחזות הזמר "הלהקה חוזרת" ו"מרי לו". ב-2006 השתתף במחזמר "ברנשים וחתיכות" בתיאטרון בית ליסין. בשנת 2007 זכה לאות הערכה מטעם קרן שלם על עבודת תיאטרון עם נכי פיגור שכלי בעכו, כשכתב וביים עבורם את ההצגות "עכו-דימונה-עכו" ו"הרחוב שלנו". בשנת 2008 השתתף בפסטיגל. בחנוכה 2010 שיחק במחזמר "בת הים הקטנה" לצד רינת גבאי. בשנת 2012 החל זו-ארץ לשחק במחזמר "פרח השכונות" בתיאטרון באר שבע, לצד לירז צ'רכי. את המחזמר כתב קובי אוז, בבימויו של ניר ארז. בחנוכה 2013 שיחק במחזמר "שלגיה והציד" יחד עם טל מוסרי, חנה לסלאו ויעל בר זוהר. בפסח 2015 שיחק את משה רבנו בהצגה לילדים "נסיך מצרים" לצד רינת גבאי, מאיה בוסקילה, מיקי קם ואחרים. מיוני 2017 משחק לצד יעל בר זוהר בקומדיה הרומנטית "פעם בשנה". בחנוכה 2017 שיחק במחזמר "אקונה מטטה" לצד רינת גבאי, עדן סבן ודניאל מורשת. בשנת 2006 הנחה זו-ארץ את התוכנית "מגזין החיים הטובים" בערוץ החיים הטובים. משנת 2007 החל להנחות את תוכנית המציאות, "הישרדות", ששודרה בערוץ 10 ובנובמבר 2015 עברה התוכנית לזכיינית רשת וזו-ארץ מנחה אותה עד היום. במאי 2012 הנחה את העונה האחרונה של תוכנית המציאות, "רוקדים עם כוכבים", יחד עם ירדן הראל. בינואר 2015 החל להגיש את תוכנית הסיקור הקולנועי "טלסינמה" בערוץ הראשון. את תפקידו סיים עד אוקטובר של אותה שנה. בדצמבר התחיל לשמש כשופט אורח בתוכנית הריאליטי "הפייטן" בערוץ 20. באותה שנה החל להנחות את התוכנית "פרשת השבוע עם גיא זוארץ" בערוץ 20. באפריל 2016 נבחר להנחות את חידון התנ"ך העולמי לנוער יהודי במקומו של אבשלום קור. ב-25 ביולי אותה שנה החל להנחות את השעשועון "נעולים" בזכיינית ערוץ 2, רשת. משנת 2019 החל להנחות את תוכנית המציאות, "האח הגדול", לצד לירון ויצמן ברשת 13. ביום העצמאות 2020 הנחה את טקס הדלקת המשואות בהר הרצל, לצידה של אסתר רדא. בינואר 2022 היה מנחה מחליף בתוכנית הריאלטי "אקס פקטור לאירוויזיון". ביום העצמאות ה-75 למדינת ישראל, בשנת 2023, הנחה שוב את חידון התנ"ך העולמי לנוער יהודי. בשנת 2007 החל זו-ארץ גם בקריירת שירה. ב-2009 סיים את הקלטת האלבום הראשון שלו בהפקה מוזיקלית של אחיו, רועי זו-ארץ. מתוך אלבום זה הוציא זו-ארץ לרדיו את השירים "הלילה זה יקרה" "כל הבשורות", "בא אלייך" ו"צמא אלייך". האלבום לא יצא בשלמותו, והתפרסמו ממנו סינגלים בלבד. בחנוכה 2008 השתתף בפסטיגל עם השיר "השמיים לי פתוחים" שכתב והלחין אחיו, רועי זו-ארץ. בשנת 2012 הוציא לאור אלבום משותף עם אחיו רועי זו-ארץ בשם "לדינו ופיוט מבית אבא", ובו שירים בלאדינו לצד פיוטים בנוסח יהדות לוב (כמו "עת שערי רצון להפתח"). בשנת 2014 הוציא אלבום שני עם אחיו רועי זו ארץ בשם "קאזה זו-ארץ", והחל לרוץ איתו במופע בכל רחבי הארץ. בשנת 2017 פרסם את השיר "רק הירח", אותו שר עם אשתו יעל בר זוהר, במסגרת צילומי "הישרדות". בשנת 2018 חידש עם אחיו רועי זו-ארץ את השיר "והיא שעמדה" מתוך הגדת פסח. באפריל 2022 העלה מופע בשם "הפארטייה", בו הוא שר שירים מזרחיים בעיבוד אלקטרוני. ב-2005 נישא לשחקנית והדוגמנית יעל בר זוהר. לזוג שני בנים ובת. המשפחה מתגוררת ברמת השרון. ב-2015 סיפר זו-ארץ שכבר שנים רבות הוא מתקרב לדת, עושה קידוש בשבת והולך לבית כנסת עם ילדיו, מניח תפילין ולומד קבלה. אחיינו עילי ברעם נרצח בטבח המסיבה ברעים ב-7 באוקטובר 2023. מדיה וקבצים בנושא גיא זו-ארץ בוויקישיתוף גיא זו-ארץ, ברשת החברתית פייסבוק גיא זו-ארץ, ברשת החברתית אינסטגרם גיא זו-ארץ, סרטונים בערוץ היוטיוב גיא זו-ארץ, במיזם "אישים" לתיעוד היצירה הישראלית גיא זו-ארץ, במסד הנתונים הקולנועיים IMDb (באנגלית) גיא זו-ארץ, באתר "אידיבי", מאגר הידע העברי לקולנוע ישראלי ועולמי גיא זו-ארץ, באתר ספר הקולנוע הישראלי גיא זו-ארץ, בארכיון הבימה עינב שיף‏, "אני לא צריך להוכיח את עצמי": ריאיון עם גיא זו-ארץ, באתר וואלה, 20 בפברואר 2011 ליאת רון, ‏גיא זוארץ: "אני לא חסכן; יש לי מינוס בבנק וגם משכנתא", באתר גלובס, 9 באפריל 2012 הילו גלזר, שורד ורוקד: גיא זו-ארץ הוא המנחה של המדינה, באתר nrg‏, 11 במאי 2012 עמיחי חסון, גיא זו-ארץ: מנחה הריאליטי כפייטן, מקור ראשון, מוסף "שבת", 10 במאי 2013 צביקה קליין, תהילים על האי: גיא זו-ארץ בין שני עולמות, באתר nrg‏, 28 באפריל 2016 ערן סויסה, מר טלוויזיה, באתר ישראל היום, 28 ביולי 2016 יואב בירנברג, "התפילין מחבר אותי לעצמי", באתר "ידיעות אחרונות", 19 בינואר 2017 יעל געתון‏, בין יעל בר זוהר ל"הישרדות": גיא זוארץ חושף את כל הסודות, באתר וואלה, 19 במאי 2017 ניר יהב‏, גיא זו-ארץ: "אנשים לא מאמינים, אבל אני עובד קשה בהישרדות", באתר וואלה, 11 ביולי 2019 אנה בורד, "ואז ספילברג אמר, 'גיא, אני נמשך אליך'", באתר "ידיעות אחרונות", 12 במאי 2020 ניר יהב‏, "אתה חי את החיים בתחושה 'לי זה לא יקרה', ופתאום מגיע אגרוף מחץ לתוך הפנים", באתר וואלה, 12 בספטמבר 2024 יואב בירנברג, "אם גיא היה בוגד בי, הייתי מפרקת אותו ולא סולחת לו בחיים, אבל הוא לא יעז, אני יודעת", באתר ynet, 17 במאי 2017 תיאטרון - החלו החזרות ל"פרח השכונות" רז שכניק ותמר טרבלסי חדד, גיא זו-ארץ: מהישרדות לחידון התנ"ך, באתר ynet, 6 באפריל 2016 שמרית שקד, שורד איתה הכל: גיא זו-ארץ חובב מסורת, באתר ynet, 22 בינואר 2015 אורית מרלין-רוזנצוייג, יעל בר זוהר: "הכול אצלנו נשבר. אנחנו כבר לא נהיה אותם אנשים", באתר ynet, 5 באוגוסט 2024